મોટી ચલણી નોટ બંધ કરવાની જાહેરાતના બીજા જ દિવસે મીડિયામાં પે-ટીએમ, ઓલા મની અને બીજી કંપનીઓએ જાહેરાત પ્રસિદ્ધ કરી. કંપનીઓએ આ તક મોટી જણાઈ અને બીજા દિવસથી ખરેખર અસર દેખાવા પણ લાગી. અહેવાલો મુજબ મોબીક્વિક નામની એપ.નો ડાઉનલોડ ૪૦ ટકા વધી ગયો. ઓલો મનીના રિચાર્જમાં ૧૫૦૦ ટકાનો વધારો નોંધાયો. આ ઉપરાંત કેબ સર્વિસ, ટ્રાવેલ એજન્ટ્સ, હોટેલ બુકિંગ વગેરેમાં પણ મોબાઇલથી પેમેન્ટ વધી ગયાં. એમેઝોન, સ્નેપડિલ જેવી કંપનીઓએ પણ કૅશ ઓન ડિલિવરી બંધ કરી ઇ-પેમેન્ટ જ સ્વીકારવાનું શરૂ કરી દીધું.